સંજય દત્તે ટ્વિટ કરતાં લખ્યું કે, ‘અટલજીનું જવું દેશ માટે મોટું નુકસાન છે. તેઓ મારા પરિવારના ઘણા નજીક હતા. તેમના વ્યક્તિત્વને હંમેશાં યાદ રાખવામાં આવશે. સર, સેલ્ફલેસ સર્વિસ માટે તમારો આભાર.’ જ્યારે ગાયિકા પલક મુચ્છલ ફ્રેન્ડ સાથે લાઇવ ચેટ કરવાની હતી, પરંતુ અટલજીના સમાચાર સાંભળીને તેણે પોતાનો પ્રોગ્રામ રદ કર્યો. જાણીતી અભિનેત્રી દિયા મિર્ઝા કહે છે, ‘૧૯૮૦-૯૦ના દાયકામાં મોટા થયેલા દરેક યુવાન જાણે છે કે તેમનામાં અટલજીનો કેટલો ઊંડો પ્રભાવ હતો. તેઓ એક ઉત્તમ લીડર અને નેતા હતા.’